#### Kérdőív

#### a XX. századi önkényuralmi rendszerekhez köthető közterületek átnevezéséről

Magyarország helyi önkormányzatairól szóló 2011. évi CLXXXIX. tv. rendelkezései szerint *közterület nem viselheti olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett.*

Ősi Község Önkormányzata Képviselő-testülete jogszabályi kötelezettségének eleget téve a Ságvári Endre utca és a Sallai Imre utca, valamint a Dobos Kovács János utca átnevezését határozta el.

A Képviselő-testület döntését a lakosság véleményének kikérését követően hozza meg.

Tájékoztatjuk Önöket, hogy az utcák elnevezésénél az alábbi szabályokra kell figyelemmel lenni:

A közterületek elnevezésének lehetőleg a közvetlen környezet hagyományait, sajátosságait kell tükröznie, vagy a helyhez kötődő személyekkel kell kapcsolatosnak lennie.

Az elnevezés megállapításakor figyelemmel kell lenni a helyi lakosság élő névhasználatára, a természet- és társadalomtudományok eredményeire, a történelmi hagyományokra, különösen a helytörténeti kutatásokra, az elpusztult települések nevére, ezen kívül a földrajzi környezetre, a mező- és erdőgazdasági művelési szerkezetre, a nemzetiségi viszonyokra, a nyelvi és nyelvhelyességi követelményekre. A nyelvhelyességi követelmények magukba foglalják a mindenkori akadémiai helyesírás követését és az arra épülő szabályok betartását.

**Élő személyről az utcák nem nevezhetőek el.**

A közterület elnevezése - a közterületjelleg nélkül, de a szóközöket beleszámítva - ötven betűhelynél hosszabb nem lehet.

**A közterületet úgy kell elnevezni, hogy két közterületnevet ne lehessen összetéveszteni.**

**Két elnevezést összetéveszthetőnek kell tekinteni, ha**

a) csak a birtokos eset jelének meglétében vagy hiányában különböznek,

b) csak ragozásban különböznek,

c) ugyanannak a névnek egybe- és különírott formájú változatai,

d) ugyanannak a szónak rövidített és teljes kiírású változatai és másban nem különböznek,

e) ugyanannak a szónak másféle írásmódú változatai és másban nem különböznek.

**Az elnevezésben** földrajzi köznévi utótag előtt számot helyettesítő betű vagy **számjegy** **nem használható.**

A Képviselő-testület kéri a település lakosságát, hogy

**legkésőbb 2015. február 25. napjáig**

jutassa el az átnevezésre vonatkozó javaslatait az Ősi Polgármesteri Hivatalhoz (8161 Ősi, Kossuth L. u. 40., telefon: 88/496-192, 88/496-372 / 17 vagy 18 mellék, e-mail: ph.osi@invitel.hu.)

Tájékoztatjuk érintett lakosainkat, hogy az átnevezés miatti ügyintézés megkönnyítése érdekében az Ősi Polgármesteri Hivatal a szükséges intézkedéseket megteszi.

Az adatváltozás átvezetése az állami szerveknél a lakosság számára illeték- és térítésmentes!

Ő s i, 2015. február 12.

Ősi Község Önkormányzata

*Szíveskedjen javaslatát a betűjel bekarikázásával megadni!*

|  |
| --- |
| **Ságvári Endre utca elnevezés helyett javaslom:** |
| A | Iskola utca |
| B | Malom utca |
| C | Egyéb általam javasolt elnevezés: ………………………………………………………………………………………………Javaslatom indoka:………………….………………………………………………………………………….………………….………………………………………………………………………….………………….………………………………………………………………………….………………….………………………………………………………………………….*(Javaslata indokolásával a döntést segítheti, nem kötelező indokolnia)* |
| **Sallai Imre utca elnevezés helyett javaslom:** |
| A | Séd utca |
| B |  Honvéd utca |
| C | Egyéb általam javasolt elnevezés: ………………………………………………………………………………………………Javaslatom indoka:………………….………………………………………………………………………….………………….………………………………………………………………………….………………….………………………………………………………………………….………………….………………………………………………………………………….*(Javaslata indokolásával a döntést segítheti, nem kötelező indokolnia)* |
| **Dobos Kovács János utca elnevezés helyett javaslom:** |
| A | Szent István utca |
| B | Templom utca |
| C | Egyéb általam javasolt elnevezés: ………………………………………………………………………………………………Javaslatom indoka:………………….………………………………………………………………………….………………….………………………………………………………………………….………………….………………………………………………………………………….………………….………………………………………………………………………….*(Javaslata indokolásával a döntést segítheti, nem kötelező indokolnia)* |

*Aktív közreműködését ezúton is köszönjük!*